Hellanikos van Lesbos

duimnael|200px|Kaart van die eiland Lesbos waar Hellanikos waarskynlik gebore is
Hellanikos het werke oor chronologie, geografie en geskiedenis geskryf, veral oor Attica, waarin hy 'n onderskeid getref het tussen wat hy gesien het as Griekse mitologie en -geskiedenis. Sy invloed op die geskiedskrywing van Athene is aansienlik en het geduur tot die tyd van Eratostenes (3de eeu v.C.).

Hy het die eng plaaslike grense van die ouer logograwe oorskry, en was nie tevrede om bloot die tradisies wat deur die toedoen van die digters algemene aanvaarding verkry het, te herhaal nie. Hy het probeer om die tradisies op te teken soos dit plaaslik-aktueel was, en het gebruik gemaak van die paar nasionale of priesterlike registers, wat die naaste was wat hy kon kom aan iets soos 'n kontemporêre registrasiestelsel.

Hy het gepoog om die grondslag te lê van 'n wetenskaplike chronologie, hoofsaaklik gebaseer op die lys van die Argiaanse priesteresse van Hera, en tweedens op geslagsregisters, lyste van landdroste (bv. die archons by Athene), en Oosterse datums, in die plek van die ou berekening deur geslagte. Maar sy materiaal was onvoldoende en hy moes dikwels die ouer metodes gebruik.

Sowat dertig werke word aan hom toegeskryf, chronologies, histories en episodies. Dit sluit in:
Die Priesteresse van Hera by Argon: 'n chronologiese samestelling, gerangskik volgens die volgorde van opeenvolging van hierdie funksionarisse
Carneonikae: 'n lys van die oorwinnaars in die Karneaanse-spele (die belangrikste Spartaanse musiekfees), insluitend kennisgewings van letterkundige gebeure.
Atthis, wat die geskiedenis van Attica gee vanaf 683 v.C. tot die einde van die Peloponnesiese Oorlog (404 v.C.), en wat deur Thucydides (i. 97) genoem word, wat sê dat hy die gebeure van die jare 480 v.C. tot 431 v.C. kort en oppervlakkig behandel het, en met min inagneming van chronologiese volgorde.
Phoronis: hoofsaaklik genealogies, met kort kennisgewings van gebeure uit die tyd van Phoroneus, oerkoning in die Peloponnesos. 
Troica en Persica: geskiedenisse van Troje en Persië.
Atlantis (of Atlantias), oor die dogter van die Titaan Atlas.Drie kort fragmente van die werk is saamgestel deur Robert Louis Fowler (2000) ), Early Greek Mythography, Oxford: Drukpers van die Universiteit van Oxford, pp. 161-162. Sommige dele van sy teks kom moontlik uit 'n epiese gedig wat Carl Robert Atlantis genoem het,"Die volgende papirus, 1359, wat Grenfell en Hunt as ook komende uit die Katalogus geïdentifiseer het, maar wat deur C. Robert beskou word as deel van 'n aparte epos wat hy Atlantis noem." Bell, H. Idris "Bibliography: Graeco-Roman Egypt A. Papirus (1915-1919)", The Journal of Egyptian Archaeology, Vol. 6, No. 2 (Apr., 1920), pp. 119-146. waarvan 'n fragment Oxyrhynchus Papirus 11 1359 kan wees.P.Oxy. 1359. Sien Carl Robert (1917): "Eine epische Atlantias", Hermes, Vol. 52, No. 3 (Jul., 1917), pp. 477-79.

Sy werk sluit die eerste vermelding in van die legendariese stigting van Rome deur die Trojane; hy skryf dat die stad gestig is deur Eneas toe hy Odusseus op sy reise deur Latium vergesel het.José J. Caerols, Helanico de Lesbos (1991), fragment 84. Hy het ook die idee ondersteun dat 'n inkomende groep Pelasgers agter die oorsprong van die Etruskers lê. Laasgenoemde idee, uit sy Phoronis, het Dionusios van Halikarnassos beïnvloed, wat hom [I.28] as bron aanhaal.José J. Caerols, Helanico de Lesbos (1991) , fragment 4.

 Verwysings 

 Verdere leesstof 
Fragmente Karl Wilhelm Ludwig Müller, Fragmenta Historicorum Graecorum, Volume I en Volume IV (1841). 
Ludwig Preller, De Hellanico Lesbio historico (1840) 
 Mure, William, A Critical History of the Language and Literature of Ancient Greece, Volume IV, Londen, Longman, Brown, Green, and Longmans, 1853. Google Books.
H. Kullmer, Hellanikos in Jahrbücher für klass. Philologie (Supplementhand, xxvii. 455 sqq.) (1902), wat 'n nuwe uitgawe bevat sowel as 'n rangskikking van fragmente.
C. F. Lehmann-Haupt, Hellanikos, Herodot, Thukydides, in Klio vi. (1906), 127 sqq. 
John Bagnell Bury, Ancient Greek Historians (1909), pp. 27 sqq.
D. Ambaglio, L'opera storiografica di Ellanico di Lesbo, Pisa 1980 
G. Ottone, L'Attike xyngraphe di Ellanico di Lesbo. Una Lokalgeschichte in prospettiva eccentrica. In C. Bearzot - F. Landucci (a cura di), Storie di Atene, storia dei Greci. Studi e ricerche di attidografia, Milano 2010, pp. 53–111 
G. Ottone - A. Filoni, Hellanikos of Lesbos (1782), in Die Fragmente der Griechischen Historiker Continued. Part IV E. Paradoxography and Antiquities. IV 2. Antiquities, vol.1, D. Engels (red) - S. Schorn, aanlyn gepubliseer Okt. 2017. Aanlyn weergawe beskikbaar by Brill.
A. von Blumenthal,  Hellanicea: de Atlantide (1913) Doktorale verhandeling goedgekeur deur Carl Robert by die Halle-universiteit

 Eksterne skakels 
 Aanlyn weergawe van die fragmente van Hellanikos in Felix Jacoby se Die Fragmente der griechischen Historiker
 Aanlyn weergawe van die fragmente van Hellanikos in Brill's New Jacoby, met Engelse vertaling en kommentaar
 Transkripsie van Atlantis uit P.Oxy 1084 (Wikimedia Commons)
 Transkripsie van Atlantis uit P.Oxy 1084 (Katalogus van paraliterêre Papirus)

Kategorie:Geboortes in 490 v.C.
Kategorie:Sterftes in 405 v.C.